62024TO0446(01)_INF
Digriet tal-Qorti Ġenerali (L-Ewwel Awla) tat-22 ta’ Awwissu 2025 –EV et vs Il-Kunsill
(Kawża T‑446/24)
“Rikors għal annullament – Politika estera u ta’ sigurtà komuni – Miżuri restrittivi meħuda fid-dawl tal-azzjonijiet tar-Russja li jiddestabbilizzaw is sitwazzjoni fl-Ukraina – Projbizzjoni ta’ għoti ta’ aċċess għall-portijiet u għall-imgħalaq li jinstabu fit-territorju tal-Unjoni lil kull bastiment irreġistrat taħt il-bandiera tar-Russja, inklużi r-repliki ta’ bastimenti storiċi – Artikolu 4ha(3)(a) tad-Deċiżjoni 2014/512/PESK – Nuqqas ta’ ġurisdizzjoni tal-Qorti Ġenerali – Artikolu 3ea(3)(a) tar-Regolament (UE) Nru 833/2014 – Assenza ta’ interess ġuridiku – Inammissibbiltà”
1.
Politika estera u ta’ sigurtà komuni – Miżuri restrittivi meħuda fid-dawl tas-sitwazzjoni fl-Ukraina – Projbizzjoni ta’ għoti ta’ aċċess għall-portijiet u għall-imgħalaq li jinstabu fit-territorju tal-Unjoni lil kull bastiment irreġistrat taħt il-bandiera tar-Russja – Stħarriġ ġudizzjarju tal-legalità – Portata – Rikors għal annullament – Dispożizzjoni ta’ portata ġenerali li ma tirrigwardax miżura restrittiva individwali – Ġurisdizzjoni tal-qrati tal-Unjoni – Assenza
(It-tieni paragrafu tal-Artikolu 24(1) TUE, Artikoli 29 u 40 TUE; ir-raba’ paragrafu tal-Artikoli 263 TFUE u l-ewwel u t-tieni paragrafi tal-Artikolu 275 TFUE; Deċiżjoni tal-Kunsill 2014/512/PESK, kif emendata bid-Deċiżjoni (PESK) 2024/1744, Artikolu 4ha(3)(a))
(ara l-punti 23 sa 33)
2.
Politika estera u ta’ sigurtà komuni – Miżuri restrittivi meħuda fid-dawl tas-sitwazzjoni fl-Ukraina – Projbizzjoni ta’ għoti ta’ aċċess għall-portijiet u għall-imgħalaq li jinstabu fit-territorju tal-Unjoni lil kull bastiment irreġistrat taħt il-bandiera tar-Russja – Stħarriġ ġudizzjarju tal-legalità – Portata – Rikors għal annullament – Att regolatorju li jimplimenta deċiżjoni tal-Unjoni adottata fil-kuntest tal-politika estera u ta’ sigurtà komuni – Ġurisdizzjoni tal-qrati tal-Unjoni – Inklużjoni
(Artikolu 215 TFUE; Regolamenti tal-Kunsill Nru 833/2014, Artikolu 3ea(3)(a) u 2024/1745)
(ara l-punt 34)
3.
Rikors għal annullament – Persuni fiżiċi jew ġuridiċi – Interess ġuridiku – Neċessità ta’ interess reali u attwali – Evalwazzjoni fil-mument tal-preżentata tar-rikors – Rikors li jista’ jagħti benefiċċju lir-rikorrent – Assenza – Inammissibbiltà
(Ir-raba’ paragrafu tal-Artikolu 263 TFUE; Regolamenti tal-Kunsill Nru 833/2014, Artikolu 3ea(3)(a) u 2024/1745)
(ara l-punti 36 sa 40, 53 u 55)
Dispożittiv
1)
Ir-rikors huwa miċħud parzjalment għaliex tressaq quddiem qorti li ma għandiex ġurisdizzjoni sabiex tieħu konjizzjoni tiegħu u parzjalment bħala inammissibbli.
2)
Ma għadx hemm lok li tingħata deċiżjoni dwar it-talba għal intervent tal-Kummissjoni Ewropea.
3)
EV, EW u EY għandhom ibatu kemm l-ispejjeż tagħhom stess kif ukoll dawk sostnuti mill-Kunsill tal-Unjoni Ewropea, inklużi dawk relatati mal-proċeduri għal miżuri provviżorji.
4)
Il-Kummissjoni Ewropea għandha tbati l-ispejjeż tagħha stess relatati mat-talba għal intervent.